title: 2011 m. spalio 24 d. Komisijos įgyvendinimo reglamentas (ES) Nr. 1075/2011, kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti

text:
25.10.2011

               LT

               Europos Sąjungos oficialusis leidinys

               L 278/7

         KOMISIJOS ĮGYVENDINIMO REGLAMENTAS (ES) Nr. 1075/2011
   2011 m. spalio 24 d.
   kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1),
   atsižvelgdama į 2011 m. birželio 7 d. Komisijos įgyvendinimo reglamentą (ES) Nr. 543/2011, kuriuo nustatomos išsamios Tarybos reglamento (EB) Nr. 1234/2007 taikymo vaisių bei daržovių ir perdirbtų vaisių bei daržovių sektoriuose taisyklės (2), ypač į jo 136 straipsnio 1 dalį,
   kadangi:
   Įgyvendinimo reglamentu (ES) Nr. 543/2011, atsižvelgiant į daugiašalių derybų dėl prekybos Urugvajaus raunde rezultatus, nustatomi kriterijai, pagal kuriuos Komisija nustato standartines importo iš trečiųjų šalių vertes produktams ir laikotarpiams, nurodytiems jo XVI priedo A dalyje,
   PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 543/2011 136 straipsnyje minimos standartinės importo vertės yra nustatytos šio reglamento priede.
   2 straipsnis
   Šis reglamentas įsigalioja 2011 m. spalio 25 d.

      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2011 m. spalio 24 d.

            Komisijos vardu Pirmininko pavedimu

         José Manuel SILVA RODRÍGUEZ

            Žemės ūkio ir kaimo plėtros generalinis direktorius

      (1)  OL L 299, 2007 11 16, p. 1.

      (2)  OL L 157, 2011 6 15, p. 1.

      PRIEDAS
      Standartinės importo vertės, skirtos kai kurių vaisių ir daržovių įvežimo kainai nustatyti

                  (EUR/100 kg)

                  KN kodas

                  Trečiosios šalies kodas (1)

                  Standartinė importo vertė

                  0702 00 00

                  AL

                  57,4

                  MA

                  51,7

                  MK

                  58,0

                  ZZ

                  55,7

                  0707 00 05

                  AL

                  45,6

                  MK

                  62,2

                  TR

                  147,7

                  ZZ

                  85,2

                  0709 90 70

                  AR

                  33,4

                  TR

                  135,7

                  ZZ

                  84,6

                  0805 50 10

                  AR

                  63,2

                  TR

                  66,8

                  ZA

                  81,1

                  ZZ

                  70,4

                  0806 10 10

                  BR

                  217,1

                  CL

                  71,4

                  MK

                  110,6

                  TR

                  129,4

                  ZA

                  67,9

                  ZZ

                  119,3

                  0808 10 80

                  AR

                  61,9

                  BR

                  86,4

                  CA

                  105,4

                  CL

                  90,0

                  CN

                  82,6

                  NZ

                  110,5

                  US

                  82,8

                  ZA

                  100,1

                  ZZ

                  90,0

                  0808 20 50

                  CN

                  49,9

                  TR

                  127,5

                  ZZ

                  88,7

         (1)  Šalių nomenklatūra yra nustatyta Komisijos Reglamentu (EB) Nr. 1833/2006 (OL L 354, 2006 12 14, p. 19). Kodas „ZZ“ atitinka „kitas šalis“.


title: 2011 m. gruodžio 12 d. Tarybos įgyvendinimo reglamentas (ES) Nr. 1306/2011, kuriuo tikslinama Reglamentu (EB) Nr. 261/2008 tam tikriems importuojamiems Kinijos Liaudies Respublikos kilmės kompresoriams nustatytų galutinių antidempingo muitų taikymo sritis

text:
15.12.2011

               LT

               Europos Sąjungos oficialusis leidinys

               L 332/1

         TARYBOS ĮGYVENDINIMO REGLAMENTAS (ES) Nr. 1306/2011
   2011 m. gruodžio 12 d.
   kuriuo tikslinama Reglamentu (EB) Nr. 261/2008 tam tikriems importuojamiems Kinijos Liaudies Respublikos kilmės kompresoriams nustatytų galutinių antidempingo muitų taikymo sritis
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. lapkričio 30 d. Tarybos reglamentą (EB) Nr. 1225/2009 dėl apsaugos nuo importo dempingo kaina iš Europos bendrijos narėmis nesančių valstybių (1) (toliau – pagrindinis reglamentas), ypač į jo 9 straipsnį ir 14 straipsnio 3 dalį,
   atsižvelgdama į Europos Komisijos (toliau – Komisija) pasiūlymą, pateiktą pasikonsultavus su Patariamuoju komitetu,
   kadangi:
   A.   PRODECŪRA

   1.   Pradinis tyrimas ir antidempingo muitas

               (1)

               2006 m. gruodžio 21 d. Komisija Europos Sąjungos oficialiajame leidinyje paskelbė pranešimą (2) apie antidempingo tyrimo dėl tam tikrų importuojamų Kinijos Liaudies Respublikos kilmės kompresorių inicijavimą (toliau – pradinis tyrimas).

               (2)

               Taryba Reglamentu (EB) Nr. 261/2008 (3) tam tikriems importuojamiems Kinijos Liaudies Respublikos kilmės kompresoriams nustatė galutinį antidempingo muitą (toliau – susijusi priemonė ir (arba) galutinis reglamentas). Susijusi priemonė nustojo galioti 2010 m. kovo 21 d. (4)

         2.   Pradinio tyrimo atnaujinimas

               (3)

               Pradinis tyrimas atnaujintas Komisijos iniciatyva po to, kai keli Kinijos Liaudies Respublikos (toliau – KLR) kilmės kompresorių importuotojai pareiškė susirūpinimą dėl antidempingo muitų, taikomų importuojamiems vadinamiesiems mini kompresoriams, t. y. bako neturintiems kompresoriams, galintiems veikti naudojant 12 V maitinimo šaltinį (toliau – mini kompresoriai).

               (4)

               Nors mini kompresoriai priklauso pažodinei nagrinėjamojo produkto apibrėžčiai, kaip nurodyta galutinio reglamento 1 straipsnyje, Komisijos turima informacija rodo, kad mini kompresoriai skiriasi nuo kitų kompresorių, kuriems taikoma susijusi priemonė (toliau – kiti kompresoriai, kuriems taikoma susijusi priemonė).

               (5)

               Todėl siekiant patikslinti produkto apibrėžtąją sritį nuspręsta iš dalies atnaujinti tyrimą, kurio išvados galimai galiotų atgaline data nuo susijusios priemonės nustatymo datos.

         3.   Dabartinis tyrimas

               (6)

               Pasikonsultavusi su Patariamuoju komitetu, Komisija Europos Sąjungos oficialiajame leidinyje paskelbė pranešimą (5) apie pagal pagrindinio reglamento 5 straipsnį inicijuoto antidempingo tyrimo dėl tam tikrų importuojamų KLR kilmės kompresorių dalinį atnaujinimą.

               (7)

               Apie tyrimo inicijavimą Komisija oficialiai pranešė visoms šalims, kurios bendradarbiavo atliekant pradinį tyrimą, ir KLR valdžios institucijoms. Suinteresuotosioms šalims buvo suteikta galimybė raštu pareikšti savo nuomonę ir prašyti jas išklausyti per pranešime apie inicijavimą nustatytą terminą.

               (8)

               Visos suinteresuotosios šalys, pateikusios prašymą jas išklausyti ir jame nurodžiusios svarbias priežastis, dėl kurių reikėtų jas išklausyti, buvo išklausytos.

               (9)

               Pastabas pateikė penkiolika suinteresuotųjų šalių, įskaitant vienuolika mini kompresorių importuotojų, vieną ES mini kompresorių gamintoją ir vieną Kinijos mini kompresorių eksportuotoją, vieną ES kompresorių gamintoją (vieną iš skundo pateikėjų atliekant pradinį tyrimą) ir su juo susijusį KLR kompresorių eksportuotoją.

               (10)

               Atsižvelgiant į tai, kad atliekant atnaujintą tyrimą tikslinama tik galutiniame reglamente nurodyto produkto apibrėžtoji sritis, šiam iš dalies atnaujintam tyrimui nenustatytas joks tiriamasis laikotarpis.

               (11)

               Visoms suinteresuotosioms šalims pranešta apie pagrindinius faktus ir aplinkybes, kuriais remiantis buvo padarytos šios išvados. Vadovaujantis pagrindinio reglamento 20 straipsnio 5 dalimi, šalims suteiktas laikotarpis, per kurį jos gali pateikti su šiuo informacijos paskelbimu susijusių pastabų. Žodžiu ir raštu pateiktos šalių pastabos buvo išnagrinėtos ir prireikus išvados buvo atitinkamai pakeistos.

         B.   TIRIAMASIS PRODUKTAS

               (12)

               Tiriamasis produktas yra toks pats, kaip tas, kuris apibrėžtas galutinio reglamento 1 straipsnyje, t. y. stūmokliniai kompresoriai (išskyrus stūmoklinius siurblius), kurių debitas ne didesnis kaip 2 kubiniai metrai per minutę.

               (13)

               Jo KN kodai šiuo metu yra ex 8414 40 10, ex 8414 80 22, ex 8414 80 28 ir ex 8414 80 51.

               (14)

               Šiuo atnaujintu tyrimu siekta nustatyti, ar vadinamiesiems mini kompresoriams, t. y. bako neturintiems kompresoriams, galintiems veikti naudojant 12 V maitinimo šaltinį, taikoma galutinio reglamento 1 straipsnyje nustatyta produkto apibrėžtis.

         C.   TYRIMO REZULTATAI

   1.   Metodika

               (15)

               Siekiant įvertinti, ar mini kompresoriams taikoma galutinio reglamento 1 straipsnyje pateikta produkto apibrėžtis, išnagrinėta, ar mini kompresorių ir kitų kompresorių, kuriems taikoma susijusi priemonė, pagrindinės fizinės ir techninės charakteristikos bei galutinė paskirtis yra tokios pačios. Šiuo atžvilgiu buvo taip pat įvertintas mini kompresorių ir kitų kompresorių, kuriems taikoma susijusi priemonė Sąjungoje, pakeičiamumas. Be to, nagrinėta, ar į pradinį tyrimą buvo įtraukti mini kompresoriai ir ar jie buvo tiriami.

         2.   Pagrindinės fizinės ir techninės charakteristikos

               (16)

               Atliekant šį atnaujintą tyrimą nustatyta, kad mini kompresorius sudaro elektrinis variklis, varantis siurblį, kuris nuolat išstumia orą per prijungtą oro žarną su kintamuoju oro slėgiu. Mini kompresoriai neturi bako, paprastai neturi slėgio reguliatoriaus ir gali veikti naudojant 12 V nuolatinės srovės maitinimo šaltinį. Kadangi jie turi būti lengvai nešiojami, jie yra palyginti maži ir jų masė paprastai nėra didesnė nei 2–3 kg. Mini kompresoriai turi ilgiausią veikimo laiką (paprastai iki 20 min.) ir leidžia dažniausiai 50 l/min. neviršijančią oro srovę.

               (17)

               Kita vertus, galutiniame reglamente, be jo 1 straipsnyje pateiktos apibrėžties, kuri pakartota 12 konstatuojamojoje dalyje, pateikiama išsami informacija apie kitus kompresorius, kuriems taikoma susijusi priemonė. Visų pirma galutinio reglamento 17 konstatuojamojoje dalyje nurodoma, kad „Kompresorių paprastai sudaro elektrinio variklio tiesiogiai arba diržine pavara varomas siurblys. Dažniausiai suslėgtas oras siurbiamas į rezervuarą ir išleidžiamas per slėgio reguliatorių bei guminę žarną. Kompresoriai, ypač didieji, gali būti su ratais, kad juos būtų lengviau perkelti“. Bakas ir slėgio reguliatorius tokiuose kompresoriuose užtikrina nuolatinę oro srovę. Paprastai tokie kompresoriai yra santykinai dideli, o jų masė galėtų būti bent 25 kg, o neretai ir daugiau. Jie suprojektuoti veikti esant 120 V ir didesnei kintamajai srovei, jų veikimo laikas neribotas ir išleidžiama iki 2 000 l/min oro srovė.

               (18)

               Taigi daroma išvada, kad mini kompresorių ir kiti kompresorių, kuriems taikoma susijusi priemonė, pagrindinės fizinės ir techninės charakteristikos skiriasi.

         3.   Pagrindinė galutinė paskirtis ir pakeičiamumas

               (19)

               Atliekant šį atnaujintą tyrimą nustatyta, kad mini kompresoriai daugiausia naudojami automobilių sektoriuje ir yra suprojektuoti padangoms pripūsti, dažnai parduodami kaip padangų remonto rinkinio dalis kartu su sandarikliu, kuris gali būti įpurškiamas į pradurtą padangą. Kai kurie mini kompresoriai taip pat naudojami kaip buities technikos įrenginiai, skirti pripūsti žaislams, kamuoliams, čiužiniams ir kitiems pripučiamiesiems gaminiams.

               (20)

               Kita vertus, galutinio reglamento 19 konstatuojamojoje dalyje nurodyta, kad „Nagrinėjamasis produktas naudojamas pneumatinių įrankių veikimui palaikyti arba purškimui, valymui arba padangų ar kitų gaminių pripūtimui“. Tokie kompresoriai gali būti naudojami tam tikrai pusiau profesionaliai veiklai arba „pasidaryk pats“ srityje pneumatinių įrankių veikimui užtikrinti arba purškimui, dažymui arba valymui. Taip naudoti juos galima dėl nuolatinės oro srovės, kurią galima reguliuoti. Tokios savybės mini kompresoriai neturi.

               (21)

               Remiantis surinkta informacija, mini kompresoriams paprastai nustatoma daug mažesnė nei kitiems kompresoriams kaina. Mini kompresoriai skirti įvairiems pirkėjams ir skirtingai nuo kitų kompresorių, kuriems taikoma susijusi priemonė, yra platinami kitokiais kanalais. Be to, nors mini kompresoriai įprastai parduodami kaip padangų remonto rinkinio (skirto atsarginei padangai pakeisti) dalis kartu su automobiliu arba specializuotose automobilių reikmenų parduotuvėse ar prekybos centruose (alternatyviai paskirčiai, pvz., žaislams pripūsti), kiti kompresoriai, kuriems taikoma susijusi priemonė, paprastai parduodami specializuotose „pasidaryk pats“ parduotuvėse.

               (22)

               Atsižvelgiant į tai, kas išdėstyta, daroma išvada, kad mini kompresoriai ir kiti kompresoriai, kuriems taikoma susijusi priemonė, turi skirtingas galutines paskirtis, yra skirti skirtingoms rinkoms ir iš esmės nėra pakeičiami vieni kitais.

         4.   Pradiniame tyrime nagrinėtas produktas

               (23)

               Nė viena iš šalių, bendradarbiavusių atliekant pradinį tyrimą (trys ES gamintojai, keturiolika eksportuojančių KLR gamintojų ir vienas nesusijęs ES importuotojas), nebuvo susijusi su mini kompresorių gamyba ir (arba) prekyba. Iš pradinio tyrimo išvadų akivaizdžiai matyti, kad tuo metu atitinkama informacija apie mini kompresorius nebuvo renkama.

               (24)

               Taigi nors mini kompresoriai nebuvo aiškiai neįtraukti į tyrimą, tuo metu atliekant tyrimą nebuvo siekiama juos nagrinėti.

               (25)

               Tai taip pat patvirtinama vieno iš pareiškėjų per pradinį tyrimą pateiktame pareiškime. Komisijos prašymu jame aiškiai nurodoma, kad šiuo atžvilgiu mini kompresorių neketinta įtraukti į skundą ir vėliau pradėtą antidempingo tyrimą.

               (26)

               Atsižvelgiant į tai, kas išdėstyta, daroma išvada, kad atliekant pradinį tyrimą mini kompresoriai nebuvo tiriami.

         D.   IŠVADA DĖL PRODUKTO APIBRĖŽTOSIOS SRITIES

               (27)

               Pirmiau pateiktos išvados rodo, kad mini kompresorių ir kitų kompresorių, kuriems taikoma susijusi priemonė, pagrindinės fizinės ir techninės charakteristikos bei galutinė paskirtis nėra tokios pačios. Jie turi skirtingas galutines paskirtis, yra skirti skirtingoms rinkoms ir iš esmės nėra pakeičiami vieni kitais. Be to, mini kompresoriai nebuvo nagrinėjami atliekant pradinį tyrimą. Tuo remiantis daroma išvada, kad mini kompresoriai ir kiti kompresoriai yra du skirtingi produktai.

               (28)

               Beveik visos per šį atnaujintą tyrimą apie save pranešusios šalys prašė mini kompresorius išbraukti iš produkto, kuriam taikoma pradinė priemonė, apibrėžtosios srities.

               (29)

               Kita vertus, bendradarbiaujantis ES mini kompresorių gamintojas teigė, kad pradinė priemonė buvo taikoma jo produktams ir kad ji teisėtai gynė jo interesus. Dėl to jis teigė, kad antidempingo muitas už mini kompresorius turėtų būti renkamas atgaline data ir ateityje, nes tęsiasi žalingas mini kompresorių dempingas.

               (30)

               Šiuo atžvilgiu pažymima, kad nei šis gamintojas, nei jokie kiti mini kompresorių gamintojai atliekant pradinį tyrimą nebendradarbiavo. Be to, kaip nustatyta 26 konstatuojamojoje dalyje, mini kompresoriai nebuvo nagrinėjami atliekant pradinį tyrimą. Taip pat pažymima, kad šio atnaujinto tyrimo rezultatai rodo, kad mini kompresoriai ir kompresoriai, nagrinėti per pradinį tyrimą, labai skiriasi. Taigi minėto ES mini kompresorių gamintojo pozicija negali pakeisti šio atnaujinto tyrimo išvadų.

               (31)

               Dėl teiginio apie tebesitęsiantį žalingą mini kompresorių dempingą ir galimą antidempingo priemonių nustatymą, reikėtų pažymėti, kad, kaip paaiškinta 23–26 konstatuojamosiose dalyse, mini kompresoriai nebuvo nagrinėjami atliekant pradinį tyrimą ir kad nustatyti, ar žalingas dempingas buvo ar yra daromas, šiuo atnaujintu tyrimu negalima, nes juo tikslinama tik produkto, kuriam taikoma pradinė priemonė, apibrėžtoji sritis.

               (32)

               Atskleidus faktus, ES mini kompresorių gamintojas pakartojo savo poziciją ir tvirtino, kad atgaline data išbraukus mini kompresorius iš priemonių taikymo srities, atgaline data sustiprėtų jo KLR konkurentai ir būtų iškraipyta konkurencija.

               (33)

               Šiuo atžvilgiu pakartojama, kad atliekant atnaujintą tyrimą nebuvo nagrinėta mini kompresorių rinkos padėtis ir neketinta tai atlikti. Iš esmės siekta patikslinti, ar mini kompresoriai skiriasi nuo kompresorių, tirtų atliekant pradinį tyrimą. Rezultatu taip pat nesiekta iškreipti rinkos padėtį, bet suteikti daugiau aiškumo apie taikomus muitus.

               (34)

               Atskleidus informaciją vienas bendradarbiaujantis importuotojas teigė, kad mini kompresoriai yra tiesiog siurbliai, ir kad pagal apibrėžtį bet koks kompresoriams nustatytas muitas nėra taikomas siurbliams, kurie akivaizdžiai nepriklauso produkto, kuriam taikoma pradinė priemonė, apibrėžtajai sričiai.

               (35)

               Šiuo atžvilgiu pažymėtina, kad šiuo atnaujintu tyrimu nepatvirtinamas toks aiškinimas ir kad mini kompresoriai techniniu požiūriu akivaizdžiai yra kompresoriai, nes jie ne tik varo orą iš vienos vietos į kitą (kaip tai atlieka siurbliai), bet ir jį slegia talpykloje, prie kurios jie yra prijungti.

               (36)

               Atsižvelgiant į tai, kas išdėstyta, daroma išvada, kad mini kompresoriai (t. y. bako neturintys kompresoriai, galintys veikti naudojant 12 V maitinimo šaltinį) skiriasi nuo kompresorių, nagrinėtų atliekant pradinį tyrimą.

               (37)

               Kadangi mini kompresoriai nebuvo priskirti pradinio tyrimo taikymo sričiai, antidempingo muitas importuojamiems mini kompresoriams neturėjo būti taikomas. Taigi susijusios priemonės taikymo sritis turėtų būti patikslinta atgaline data iš dalies keičiant galutinį reglamentą.

         E.   TAIKYMAS ATGALINE DATA

               (38)

               Kadangi atliekant šį atnaujintą tyrimą tikslinama tik produkto apibrėžtoji sritis ir kadangi mini kompresoriams nebuvo taikomas pradinis tyrimas nei vėliau nustatyta antidempingo priemonė, tikslinga šias išvadas taikyti nuo galutinio reglamento įsigaliojimo datos.

               (39)

               Todėl bet koks galutinis antidempingo muitas, sumokėtas arba įtrauktas į apskaitą remiantis Reglamentu (EB) Nr. 261/2008 už importuojamus KLR kilmės mini kompresorius, turėtų būti grąžinamas arba atsisakoma jį išieškoti. Dėl muito grąžinimo ar atsisakymo jį išieškoti būtina kreiptis į nacionalines muitines pagal taikomus muitinės teisės aktus. Be to, siekiant išvengti to, kad susiję importuotojai nereikalautų grąžinti muitą dėl tuose teisės aktuose nustatytų terminų, tais atvejais, kai šie terminai pasibaigė iki šio reglamento paskelbimo dienos ar jo paskelbimo dieną, arba baigiasi per šešis mėnesius nuo tos datos, jie turi būti pratęsiami taip, kad baigtųsi po šešių mėnesių nuo šio reglamento paskelbimo dienos,

         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 261/2008 1 straipsnio 1 dalis pakeičiama taip:

      „1.   Importuojamiems Kinijos Liaudies Respublikos kilmės stūmokliniams kompresoriams (išskyrus stūmoklinius siurblius), kurių debitas ne didesnis kaip 2 kubiniai metrai per minutę, kurių KN kodai yra ex 8414 40 10, ex 8414 80 22, ex 8414 80 28 ir ex 8414 80 51 (TARIC kodai 8414401010, 8414802219, 8414802299, 8414802811, 8414802891, 8414805119 ir 8414805199), nustatomas galutinis antidempingo muitas. Vadinamiesiems mini kompresoriams, t. y. bako neturintiems kompresoriams, galintiems veikti naudojant 12 V maitinimo šaltinį, kurių KN kodai nurodyti aukščiau, galutinis antidempingo muitas netaikomas.“

   2 straipsnis
   Prekių, kurioms netaikoma šiuo reglamentu iš dalies pakeisto Reglamento (EB) Nr. 261/2008 1 straipsnio 1 dalis, galutinis antidempingo muitas, sumokėtas ar įtrauktas į apskaitą vadovaujantis Reglamento (EB) Nr. 261/2008 pradinės redakcijos 1 straipsnio 1 dalimi, grąžinamas arba atsisakoma jį išieškoti.
   Dėl grąžinimo ir atsisakymo išieškoti kreipiamasi į nacionalines muitines remiantis taikomais muitinės teisės aktais. Jei terminai, numatyti 1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą (6) 236 straipsnio 2 dalyje, baigėsi iki šio reglamento paskelbimo dienos arba jo paskelbimo dieną, arba jei baigiasi per šešis mėnesius nuo tos datos, jie pratęsiami taip, kad baigtųsi per šešis mėnesius nuo šio reglamento paskelbimo dienos.
   3 straipsnis
   Šis reglamentas įsigalioja kitą dieną nuo jo paskelbimo Europos Sąjungos oficialiajame leidinyje ir taikomas atgaline data nuo 2008 m. kovo 21 d.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2011 m. gruodžio 12 d.

            Tarybos vardu

            Pirmininkas

         S. NOWAK

      (1)  OL L 343, 2009 12 22, p. 51.

      (2)  OL C 314, 2006 12 21, p. 2.

      (3)  OL L 81, 2008 3 20, p. 1.

      (4)  OL C 73, 2010 3 23, p. 39.

      (5)  OL C 98, 2011 3 30, p. 22.

      (6)  OL L 302, 1992 10 19, p. 1.


title: 2016 m. spalio 20 d. Komisijos įgyvendinimo reglamentas (ES) 2016/1867, kuriuo iš dalies keičiamas Reglamento (EB) Nr. 3199/93 dėl visiško etilo alkoholio denatūravimo procedūrų tarpusavio pripažinimo atleidimo nuo akcizų tikslais priedas

text:
21.10.2016

               LT

               Europos Sąjungos oficialusis leidinys

               L 286/32

         KOMISIJOS ĮGYVENDINIMO REGLAMENTAS (ES) 2016/1867
   2016 m. spalio 20 d.
   kuriuo iš dalies keičiamas Reglamento (EB) Nr. 3199/93 dėl visiško etilo alkoholio denatūravimo procedūrų tarpusavio pripažinimo atleidimo nuo akcizų tikslais priedas
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1992 m. spalio 19 d. Tarybos direktyvą 92/83/EEB dėl akcizų už alkoholį ir alkoholinius gėrimus, struktūrų suderinimo (1), ypač į jos 27 straipsnio 4 dalį,
   kadangi:

               (1)

               pagal Direktyvos 92/83/EEB 27 straipsnio 1 dalies a punktą reikalaujama, kad valstybės narės neapmokestintų akcizais alkoholio, kuris buvo visiškai denatūruotas pagal bet kurios valstybės narės reikalavimus, jeigu apie tokius reikalavimus buvo tinkamai pranešta ir jie buvo priimti pagal to straipsnio 3 ir 4 dalyse nustatytas sąlygas;

               (2)

               kiekvienoje valstybėje narėje visiškam etilo alkoholio denatūravimui pagal Direktyvos 92/83/EEB 27 straipsnio 1 dalies a punktą naudojami denatūrantai yra nurodyti Komisijos reglamento (EB) Nr. 3199/93 (2) priede;

               (3)

               Komisijos įgyvendinimo reglamentu (ES) Nr. 162/2013 (3) nustatyta bendra visiško alkoholio denatūravimo procedūra. Taikant tą bendrą procedūrą vienam hektolitrui absoliutaus etanolio denatūruoti naudojama trys litrai izopropilo alkoholio (IPA), trys litrai metiletilketono (MEK) ir vienas gramas denatonio benzoato. Minėta bendra procedūra siekta pakeisti įvairias nacionalines denatūravimo procedūras ir taip užkirsti kelią sukčiavimui, vengimui ir piktnaudžiavimui;

               (4)

               nors pripažįstama, kad bendra denatūravimo procedūra yra patikima, veiksminga ir efektyvi kovojant su sukčiavimu ir kartu užkertant kelią netyčiniam arba tyčiniam vartojimui, daugeliu pramoninio naudojimo atvejų ši procedūra nebuvo taikoma, daugiausia todėl, kad yra brangesnė, palyginti su kai kuriomis nacionalinėmis denatūravimo procedūromis. Kadangi nacionalinių denatūravimo procedūrų yra daug, priežiūra tampa nebe tokia efektyvi ir atsiranda galimybių sukčiauti;

               (5)

               pasitarus su kompetentingomis institucijomis ir atsižvelgus į sektoriaus atstovų nuomones, sutarta dėl vienos bendros denatūravimo procedūros. Ši procedūra reikalauja mažiau išlaidų, nes sumažintas hektolitrui absoliutaus etanolio denatūruoti naudotinas izopropilo alkoholio (IPA), metiletilketono (MEK) ir denatonio benzoato kiekis, tačiau vis tiek užtikrinamas pakankamas prevencijos lygis;

               (6)

               todėl iš Reglamento (EB) Nr. 3199/93 priedo reikėtų išbraukti visas nacionalines denatūravimo procedūras. Valstybės narės, kurios ir toliau naudoja nacionalines denatūravimo procedūras, tai darys laikydamosi sąlygų, nustatytų Direktyvos 92/83/EEB 27 straipsnio 1 dalies b punkte, kuriame numatoma, kad suderintas akcizo mokestis denatūruotam alkoholiui netaikomas, jei jis naudojamas bet kokio ne žmonių vartojimui skirto produkto gamybai;

               (7)

               Komisija kitoms valstybėms narėms perdavė visus Direktyvos 92/83/EEB 27 straipsnio 3 dalyje numatytus pranešimus;

               (8)

               dėl reikalavimų, apie kuriuos pranešta, negauta jokių Direktyvos 92/83/EEB 27 straipsnio 4 dalyje numatytų prieštaravimų;

               (9)

               tikslinga nustatyti priimtiną laikotarpį, per kurį sektorius galėtų prisitaikyti prie naujosios bendros denatūravimo procedūros ir įvykdyti jau turimus sutartinius įsipareigojimus;

               (10)

               todėl Reglamentas (EB) Nr. 3199/93 turėtų būti atitinkamai iš dalies pakeistas;

               (11)

               šiame reglamente nustatytos priemonės atitinka Akcizų komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 3199/93 priedas pakeičiamas šio reglamento priedo tekstu.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   Jis taikomas nuo 2017 m. rugpjūčio 1 d.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2016 m. spalio 20 d.

            Komisijos vardu

            Pirmininkas

         Jean-Claude JUNCKER

      (1)  OL L 316, 1992 10 31, p. 21.

      (2)  1993 m. lapkričio 22 d. Komisijos reglamentas (EB) Nr. 3199/93 dėl visiško etilo alkoholio denatūravimo procedūrų tarpusavio pripažinimo atleidimo nuo akcizų tikslais (OL L 288, 1993 11 23, p. 12).

      (3)  2013 m. vasario 21 d. Komisijos įgyvendinimo reglamentas (ES) Nr. 162/2013, kuriuo iš dalies keičiamas Reglamento (EB) Nr. 3199/93 dėl visiško etilo alkoholio denatūravimo procedūrų tarpusavio pripažinimo atleidimo nuo akcizų tikslais priedas (OL L 49, 2013 2 22, p. 55).

      PRIEDAS

            „PRIEDAS

                        1.

                        Visiškam alkoholio denatūravimui leidžiamų naudoti produktų sąrašas ir jų Cheminių medžiagų santrumpų tarnybos (CAS) registro numeris:

                                    denatonio benzoatas

                                    CAS Nr. 3734–33–6

                                    izopropilo alkoholis (IPA)

                                    CAS Nr. 67–63–0

                                    metiletilketonas (butanonas) (MEK)

                                    CAS Nr. 78–93–3

                        2.

                        Leidžiamų produktų pavadinimų sinonimus įvairiomis oficialiosiomis Sąjungos kalbomis galima rasti Europos cheminių medžiagų muitų registro duomenų bazėje.

                        3.

                        Terminas „absoliutus etanolis“ šiame priede vartojamas laikantis Tarptautinės teorinės ir taikomosios chemijos sąjungos (IUPAC) vartojamos terminijos.

                        4.

                        Visose valstybėse narėse visiškam alkoholio denatūravimui naudojama bendra denatūravimo procedūra:
                        vienam hektolitrui absoliutaus etanolio denatūruoti naudojama:

                                    —

                                    1,0 litras izopropilo alkoholio (IPA),

                                    —

                                    1,0 litras metiletilketono (MEK),

                                    —

                                    1,0 gramas denatonio benzoato.

                        5.

                        Į denatūruotą alkoholį galima pridėti dažiklio, taip suteikiant jam būdingą spalvą, pagal kurią produktas lengvai atpažįstamas.“


title: 2014 m. vasario 28 d. Komisijos įgyvendinimo reglamentas (ES) Nr. 225/2014, kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas [ Höri Bülle (SGN)]

text:
11.3.2014

               LT

               Europos Sąjungos oficialusis leidinys

               L 70/10

      KOMISIJOS ĮGYVENDINIMO REGLAMENTAS (ES) Nr. 225/2014
   2014 m. vasario 28 d.
   kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas [Höri Bülle (SGN)]
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 52 straipsnio 2 dalį,
   kadangi:

               (1)

               remiantis Reglamento (ES) Nr. 1151/2012 50 straipsnio 2 dalies a punktu, Vokietijos paraiška įregistruoti pavadinimą „Höri Bülle“ paskelbta Europos Sąjungos oficialiajame leidinyje
                   (2);

               (2)

               prieštaravimo pareiškimų pagal Reglamento (ES) Nr. 1151/2012 51 straipsnį Komisija negavo, todėl pavadinimas „Höri Bülle“ turi būti įregistruotas,

         PRIĖMĖ ŠĮ REGLAMENTĄ:
   1 straipsnis
   Šio reglamento priede nurodytas pavadinimas įregistruojamas.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. vasario 28 d.

            Komisijos vardu Pirmininko pavedimu

         Dacian CIOLOȘ

            Komisijos narys

      (1)  OL L 343, 2012 12 14, p. 1.

      (2)  OL C 293, 2013 10 9, p. 16.

      PRIEDAS
      Sutarties I priede išvardyti žmonėms vartoti skirti žemės ūkio produktai:

         1.6 klasė.   Švieži ar perdirbti vaisiai, daržovės ir grūdai

      VOKIETIJA

         Höri Bülle (SGN)